stanford-oval/wikipedia huggingface dataset:
Matti Hälli
Tuotanto > Novellit

Ystävämme Andersson. Otava 1945
Vanha mukava Andersson. Otava 1946
Seitsemännen taivaan poika. Otava 1949
Aurinkoisia tarinoita. Otava 1951
Andersson-tarinat: kevyttä kertoilua. Otava 1953. Tekijän yhdistämä laitos teoksista Ystävämme Andersson ja Vanha mukava Andersson
Humoristin muistikirja. Otava 1954
Päivänpaisteen puolella. Otava 1956
Sinisellä Saimaalla seilattiin: 14 hauskaa tarinaa. Otava 1957
Mies ja neliapila. Otava 1960
Kelpo rouva Sedmiradski ja muita fantasioita. Otava 1963
Peipposkompleksi: valikoima kertomuksia. Otava 1963
Kvartetti: kaksikymmentä tarinaa ja Oi, sä aika entinen. Otava 1965
Täällä Juurikorvessa. Otava 1971
Morsiamenkädestä ja puhuvasta ovenrivasta. Otava 1972
Kesäheinä ja Kissankello. Otava 1973
Juurikorven elämänmenosta. Otava 1975. Sis. teokset: Täällä Juurikorvessa; Morsiamenkädestä ja puhuvasta ovenrivasta; Juurikorven elämänmenosta
Omenapuut
Tuotanto > Nuortenkirjallisuus

Dynamiittimiehet. Otava 1938
Jäät lähtevät. Gummerus 1940
Palkinnot

Aleksis Kiven palkinto 1963
Otavan kirjallisuuspalkinto 1960 ja 1961
Oulun kaupungin palkinto 1959
Suomalaisen Kirjallisuuden Seuran palkinto 1944, 1946 ja 1948
Valtion kirjallisuuspalkinto 1955, 1957 ja 1963
Kirjailijaliiton tunnustuspalkinto 1957, 1967
Pro Finlandia -mitali 1958
Suomen kansallisfilmografia 3 1943-1947/Painatuskeskus, Helsinki. Julkaisija Suomen elokuva-arkisto 1993
Aiheesta muualla

Matti Hälli. Kirjasampo.fi.
Mikkelin ortodoksinen seurakunta

| Mikkelin ortodoksinen seurakunta |
| --- | --- |
Kirkkokunta:  Suomen ortodoksinen kirkko
Hiippakunta:  Karjalan hiippakunta
Perustettu:  1950
Lakkautettu:  2016
Liitettiin:  Saimaan ortodoksiseen seurakuntaan
Kirkkoherra:  Johannes Hätinen (viimeinen toimenhaltija)
Pääkirkko:  Mikkelin Pyhän ylienkeli Mikaelin kirkko
Jäseniä:  n.600 (vuonna 2016)
Infobox OKNimi-testi OK: 
Mikkelin ortodoksinen seurakunta oli Pieksämäen ja Mikkelin kaupunkien ja niiden ympäryskuntien alueella toimiva ortodoksinen seurakunta, joka aloitti toimintansa sotien jälkeen 1.1.1950 ns. jälleenrakennuslain ja sen nojalla perustettujen uusien seurakuntien ohessa. Ennen sotia alue kuului Kuopion-Savonlinnan ortodoksiseen seurakuntaan. Seurakunta yhdistettiin Varkauden ortodoksisen seurakunnan kanssa vuonna 2017 nimellä Saimaan ortodoksinen seurakunta. Seurakunta toimi lakkauttamisvuonnaan 2016 16 kunnan ja kolmen maakunnan alueella.
Mikkelissä sijaitsee pyhän ylienkeli Mikaelin kirkko, joka valmistui vuonna 1957. Toinen vuosina 1955–1956 rakennettu kirkko sijaitsee Pieksämäellä ja se on pyhitetty Neitsyt Marian syntymän muistolle ja vihitty ensin vuonna 1957 rukoushuoneeksi eli tšasounaksi ja myöhemmin vuonna 2004 kirkoksi. Seurakunnan alueella on lisäksi kolme muuta seurakunnalle kuuluvaa tšasounaa Mikkelin Visulahdessa, Mikkelin hautausmaalla ja Ihastjärvellä. Aikaisemmin Mikkelissä oli venäläiselle sotaväelle kuuluva sotilaskirkko Linnanmäellä vanhan varuskunta-alueen vierellä. Tämä kirkko kuitenkin purettiin 50-luvun lopulla. Paikalla on nykyisin muistolaatta.
Mikkeli kuului yhtenä ns. Kuutosiin eli kuuden yhteistyöseurakunnan muodostamaan yhteistyöryhmään. Mikkelin ortodoksinen seurakunta julkaisi yhdessä näiden viiden muun yhteistyöseurakunnan kanssa omaa tiedotuslehteä nimeltään Solea.
Kirkkoherrat

Seurakunnan kirkkoherroina ovat toimineet:
Aleksanteri Gaurilow, 1950 – 1967
Olavi Jokio, 1967 – 1983
Pekka Jyrkinen, 1983 – 1989
Jussi Parviainen, 1989 – 1991
Antti Larikka, 1991 – 1995
Markku Toivanen, 1996 – 2005
Johannes Hätinen, 2005 - 2016
Aiheesta muualla

Mikkelin ortodoksinen seurakunta / www.ort.fi
Mikkelin ortodoksinen seurakunta / Ortodoksi.net
Mikkelin ortodoksinen sotilaskirkko / Ortodoksi.net (Arkistoitu – Internet Archive)
Kuutoset / Ortodoksi.net
Solea - seurakunnan tiedotuslehti
Merikarvianjoki

Merikarvianjoki.
Vaaditkoski Merikarvianjoessa.
Merikarvianjoki (ruots. Sastmola å) on runsaskoskinen joki Siikaisten ja Merikarvian kunnissa Satakunnassa. Joki saa alkunsa Isojärvestä Siikaisissa ja jatkuu Merikarvian alueella, jossa se laskee mereen Merikarvian keskustan luona. Joen pituus on 27 kilometriä, pudotuskorkeutta mereen on 35 metriä, ja keskivirtaama on noin 15 m³/s. Vaelluskaloilla on merestä vapaa nousuyhteys koko joen matkalle. Merikarvianjoki on Etelä-Suomen suosituimpia kalastuskohteita.
Joen varrella sen keskijuoksulla sijaitsee Merikarvian Lankosken kylä, jossa on aiemmin toiminut Lankosken paperitehdas. Joen suulla sijaitsee Merikarvian kirkonkylä, joka muodostuu Alakylän ja Ylikylän kylistä.
Vesistösuhteet

Joki on osa Karvianjoen vesistöä ja tärkein sen kolmesta lasku-uomasta. Karvianjoen vesistön kaksi muuta lasku-uomaa ovat Noormarkun Inhottujärvestä Porissa alkunsa saava Noormarkunjoki eli Eteläjoki ja Noormarkun Poosjärvestä alkunsa saava Pohjajoki, jotka molemmat laskevat mereen Ahlaisissa Porissa. Merikarvianjokeen laskee pohjoisesta Merikarvian Lauttijärven ja Tuorilan kylien suunnasta Tuorijoki.
Aiheesta muualla

Merikarvianjoen kotisivut
Merikarvianjoki Merikarvian kunta. Viitattu 26.3.2012.
Karvianjoen valuma-alue (pdf) Lounais-Suomen ympäristökeskus. Viitattu 15.1.2009.
Mittaghorn

Mittaghorn
| --- | --- |
Sijainti:  Bern / Valais,  Sveitsi
Vuoristo:  Bernin Alpit
Korkeus merenpinnasta:  3 895 m
Prominenssi:  197  m 
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Mittaghorn on Bernin Alpeilla, Bernin ja Wallisin kantonien rajalla, Sveitsissä sijaitseva 3 895 metriä korkea vuorenhuippu. Vuori sijaitsee Jungfraun–Aletschin alppialueella, joka on Unescon maailmanperintökohde.
Aiheesta muualla

Kuvia tai muita tiedostoja aiheesta Mittaghorn Wikimedia Commonsissa
SummitPost
Michael Rasmussen (pyöräilijä)

Rasmussen pilkkupaidassa vuoden 2005 Tour de Francella.
Michael Rasmussen (s. 1. kesäkuuta 1974 Tølløse, Tanska) on tanskalainen uransa lopettanut pyöräilijä. Hän voitti maastopyöräilyn maailmanmestaruuden 1999, jonka jälkeen hän siirtyi vuonna 2001 maantiepyöräilyn ammattilaiseksi. Hän kilpaili urallaan tanskalaisessa CSC:ssä, alankomaalaisessa Rabobank-tallissa, meksikolaisessa Tecos Trek -joukkueessa, italialaisessa Miche-Silver Cross -joukkueessa ja tanskalaisessa Christina Watches-Onfone -joukkueessa.
Ammattilaisura

Rasmussen oli erinomainen mäkiajaja ja tämän lisäksi ajotyyliltään aggressiivinen, usein koettaen pidemmillä etapeilla irtautua pääjoukosta jo aikaisessa vaiheessa. Hän sijoittui seitsemänneksi Espanjan ympäriajossa vuonna 2003 yhden etappivoiton saavuttaen. Hän ajoi ensimmäisen kerran Ranskan ympäriajossa vuonna 2004, sijoittuen vuorten valtias -kategoriassa kolmanneksi Richard Virenquen ja Lance Armstrongin jälkeen. Tourin jälkeen hän pyysi joukkueeltaan lupaa saada harjoitella yksin seuraavan vuoden kilpailua varten. Lupa myönnettiin ja harjoitusohjelma osoittautui menestykseksi vuoden 2005 kilpailussa, jossa hän valtasi pilkkupaidan 8. etapilla ja seuraavalla etapilla murtautui irti pelotonista muutaman muun ajajan kanssa jo kolmen kilometrin jälkeen, jätti heidät ja voitti etapin ajettuaan lähes 130 kilometriä yksin. Hän voitti lopulta ”vuorten valtiaan” tittelin ja sijoittui kokonaiskilpailussa seitsemänneksi. Seuraavana vuonna Rasmussen uusi mäkikilpailun voiton.
Ammattilaisura > Doping-epäilyt

Vuoden 2007 Ranskan ympäriajossa Rasmussen voitti Alpeilla ajetun kahdeksannen etapin ja siirtyi kokonaiskilpailun johtoon. Muutamaa päivää myöhemmin ilmoitettiin hänen jättäneen useaan kertaan ilmoittamatta olinpaikkatietonsa Tanskan Pyöräilyunionille; seurauksena varoituksia Kansainväliseltä Pyöräilyunionilta sekä Tanskan antidopingtoimikunnalta. Lisäksi ilmoitettiin, ettei häntä tulla valitsemaan Tanskan maajoukkueeseen vuoden 2007 MM-kilpailuihin eikä Pekingin olympialaisiin, . Rasmussenin maastopyöräilyvuosien kilpakumppani Whitney Richards lisäsi tanskalaiseen kohdistuvia epäilyjä ilmoittamalla tämän pyytäneen häntä vuonna 2002 tuomaan Yhdysvalloista Italiaan laukun, jossa väitettyjen kenkien sijasta olikin dopingaineita .
Kohusta huolimatta Rasmussen jatkoi kilpailua menestyksekkäästi Pyreneiden vuorietapeilla. Kilpailun 14. osuudella hän sijoittui toiseksi samalla ajalla etapin voittaneen, kokonaiskilpailussa toisena olleen Alberto Contadorin kanssa. Seuraavana päivänä he tulivat jälleen samalla ajalla maaliin huolimatta Contadorin useista ratkaisuyrityksistä viimeisillä kilometreillä. Pyreneiden viimeisellä osuudella, kilpailun 16. etapilla, Contador yritti jälleen pudottaa tanskalaisen kyydistään moneen otteeseen, mutta viimeisellä kilometrillä Rasmussen karkasi sekä Levi Leipheimerilta, joka tuli etapilla toiseksi, että Contadorilta, joka jäi kolmanneksi 35 sekuntia Rasmussenille hävinneenä. Kokonaiskilpailussa Rasmussen johti Contadoria ennen neljää viimeistä etappia kolmella minuutilla ja kymmenellä sekunnilla ja hänen voittonsa näytti varmalta. . Myöhemmin samana iltana tanskalaisen Rabobank-talli kuitenkin yllättäen hyllytti ajajansa häneen kohdistuvien doping-epäilysten vuoksi .
Heinäkuussa 2008 Rasmussen sai kahden vuoden kilpailukiellon testaajien välttelystä. Kilpailukieltoon hänet asetettiin ajalle 25. heinäkuuta 2007 – 24. heinäkuuta 2009. Kilpailukieltonsa jälkeen hän jatkoi ammattilaisuraansa meksikolaisessa UCI Continental Circuits -tason Tecos Trek -joukkueessa. Hänen vaimonsa on meksikolainen ja hän on sanonut aikovansa itsekin hakea Meksikon kansalaisuutta.
Ammattilaisura > Tunnustus

Vuonna 2013 Rasmussen myönsi käyttäneensä dopingia vuosina 1998–2010. Hän kertoi käyttäneensä epo-hormonia, kasvuhormonia, testosteronia, insuliinia, kortisonia ja veritankkausta. Tunnustuksestaan johtuen hän sai kahden vuoden kilpailukiellon ajalle 8.2.2013–7.2.2015. Aikaisemmasta kilpailukiellosta johtuen olisi toisen kilpailukiellon pitänyt olla vähintään kahdeksan vuotta, mutta hänen tehtyään yhteistyötä antidopingviranomaisten kanssa kilpailukielto lyhennettiin kahteen vuoteen. Samalla kaikki hänen tuloksensa tammikuusta 2005 maaliskuuhun 2010 hylättiin takautuvasti.
Hän ei jatkanut uraansa kilpailukieltonsa jälkeen.
Tärkeimmät voitot

2003: Vuelta a España – 7. etapin voitto
2003: Volta a Catalunya – vuorten valtias
2004: Dauphiné Libéré – vuorten valtias + 6. etapin voitto
2005: Tour de France – vuorten valtias + 9. etapin voitto
2006: Tour de France – vuorten valtias + 16. etapin voitto
2007: Tour de France – 8. ja 16. etapin voitto
Joukkueet

2001–2002 CSC-Tiscali
2003–2007 Rabobank
2009 Tecos Trek
2010–2011 Miche-Silver Cross
2011–2013 Christina Watches
Meg & Dia

| Meg & Dia |
| --- | --- |
 Meg & Dia esiintymässä vuonna 2009.
Tiedot
Toiminnassa:  2005–2012
Tyylilaji:  indie rock, pop, alternative rock
Kotipaikka:   Draper, Utah, Yhdysvallat
Laulukieli:  englanti
Entiset jäsenet:  Meg Frampton   Dia Frampton Ryan Groskreutz Nicholas Price Kenji Chan Aaron McMurray Jonathan Snyder Carlo Gimenez Jimmy Welsh
Levy-yhtiö:  Doghouse (2005–2010)   Warner Bros. Records (2007–2010)   Itsenäinen (2005, 2011–2012)
Aiheesta muualla
Kotisivut
Infobox OKNimi-testi OK: 
Meg & Dia oli yhdysvaltalainen vuonna 2004 perustettu rock-yhtye. Sen perustivat sisarukset Meg ja Dia Frampton, mutta myöhemmin siihen liittyi enemmän jäseniä. Vuonna 2005 yhtye teki levytyssopimuksen Doghouse Recordsin kanssa. Myöhemmin yhtye teki levytyssopimuksen Warner Brosin kanssa, joka kuitenkin päättyi vuonna 2010. Vuonna 2011 Dia osallistui Yhdysvalloissa The Voice -laulukilpailuun, jossa hän sijoittui toiseksi. Meg ilmoitti lokakuussa 2012, että yhtye ei julkaise enää musiikkia tällä nimellä, vaan hän ja Dia keskittyvät omiin projekteihinsa.
Diskografia > Studioalbumit

Our Home Is Gone (2005)
Something Real (2006)
Here, Here and Here (2009)
Cocoon (2015)
Diskografia > EP:t

What Is It? A Fender Bender (2006)
Warped Tour Sessions (2006)
If You’re Poor, Find Something to Sue Somebody For (2007)
Hurley Live Sessions (2009)
It’s Always Stormy in Tillamook (2010)
Be Careful, I Love You, Stay In Touch. (2011)
Aiheesta muualla

Kuvia tai muita tiedostoja aiheesta Meg & Dia Wikimedia Commonsissa
Meg & Dian kotisivut
Monica Robertson

Ruth Monica Robertson (s. 22. huhtikuuta 1951 Helsinki) on aktiiviuransa päättänyt suomalainen kilpakävelijä. Hän edusti vuodesta 1981 alkaen Esbo Idrottsföreningiä ja hänen valmentajanaan toimi Pentti Tarkkanen.
SM-kilpailuista Robertson saavutti 5 kilometrin kävelyssä hopeaa vuosina 1979 ja 1981 sekä pronssia vuosina 1980 ja 1982 ja 10 kilometrin kävelystä hopeaa vuonna 1983 ja pronssia vuonna 1982. Viestijuoksun SM-kilpailuissa hän oli mukana voittamassa 3 x 3000 metrin kävelyviestistä kultaa vuosina 1983 ja 1984, hopeaa vuosina 1987, 1988, 1989 ja 1990 sekä pronssia vuonna 1991. Sisäratojen SM-kilpailusta Robertson saavutti 3000 metrin kävelystä hopeaa vuosina 1981 ja 1983 sekä pronssia vuosina 1982 ja 1984.
Ennätyksikseen Robertson käveli 3000 metrillä ajan 14:27.78 (1985), 5 kilometrillä 24:40 (1986), 10 kilometrillä 51:01.9 (1985) ja 20 kilometrillä 1:51:55 (1986). Virallisiin kilpailuihin hän ei ole osallistunut vuoden 1992 jälkeen.
Mikayla Mendez

| Mikayla Mendez |
| --- | --- |

Henkilötiedot
Syntynyt: 29. kesäkuuta 1980 (ikä 44)
Pornonäyttelijä
Taiteilijanimet:  Mikayla, Mckayla, Mrs. Mikayla, Makayla, Mikayla Cox
Elokuvien määrä:  186
Silmien väri:  harmaa
Hiusten väri:  tummanruskea
Pituus:  1,73 m
Aiheesta muualla
Kotisivut
IMDb
Mikayla Mendez (s. 29. elokuuta 1980 Burbank, Kalifornia, Yhdysvallat) on yhdysvaltalainen pornonäyttelijä. Hän aloitti aikuisviihdealalla 23 vuoden iässä vuonna 2003 ja on siitä asti esiintynyt yli 120 elokuvassa. Hänessä on meksikolaista sukujuurta.
Mendez tunnettiin alalla yksinkertaisesti nimellä Mikayla, kunnes vuonna 2008 hän solmi sopimuksen Wicked Picturesin kanssa ollen yhtiön ensimmäinen latinalaisesiintyjä.
Hän lähti pornoalalta vuonna 2009 henkilökohtaisiin syihin vedoten. Hän on toiminut myös Penthousen mallina.
Palkinnot

2010 AVN Award – Paras ryhmäseksikohtaus – 2040
Aiheesta muualla

Viralliset kotisivut (Arkistoitu – Internet Archive)
Mikayla Mendez Internet Movie Databasessa. (englanniksi)
Mikayla Mendez Internet Adult Film Databasessa (englanniksi)
Mikayla Mendez Adult Film Databasessa (englanniksi)
Wikimedia Commonsissa on kuvia tai muita tiedostoja aiheesta .
Me and a Gun

| ”Me and a Gun” Tori Amos |
| --- | --- | --- |

Singlen tiedot
 Albumilta: Little Earthquakes
 Äänitetty : 1991
 Julkaistu: 22. lokakuuta 1991
 Formaatti: CD, vinyyli
 Tekijä(t): Tori Amos
 Tuottaja(t): Ian Stanley
 Tyylilaji: a cappella
 Kesto: 03.42
 Levy-yhtiö: Atlantic Records
Tori Amosin muut singlet
|   | ”Me and a Gun” 1991 | ”Silent All These Years” 1991 |
Me and Gun on yhdysvaltalaisen laulaja-lauluntekijä Tori Amosin kappale ja single vuodelta 1991. Se julkaistiin ensimmäisenä singlenä Amosin ensimmäiseltä sooloalbumilta Little Earthquakes (1992).
Amos on säveltänyt kappaleen yksin. Kappale käsittelee hänen kokemustaan raiskauksesta. Sen saama palaute vaikutti siihen, että Amos alkoi puhua laajemmin seksuaalista väkivaltaa kokeneiden puolesta ja toimia seksuaalisen väkivallan uhreja auttavassa RAINN-järjestössä.
Taustaa

”Me and a Gun” käsittelee Amosin kokemusta raiskatuksi tulemisesta ja siitä selviämisestä. Amos oli esiintynyt 21-vuotiaana Los Angelesissa ja suostunut antamaan kyydin yleisössä olleelle miehelle keikan jälkeen. Mies oli raiskannut hänet veitsellä uhaten. Amos on kertonut, että kokemus tuli elävästi hänen mieleensä, kun hän näki elokuvan Thelma ja Louise   (1991) ja hän kirjoitti siitä kappaleen. Amos laulaa kappaleella a cappella eli ilman säestystä.
Amos on kertonut myöhemmin, että jotkut levy-yhtiössä eivät halunneet hänen laittavan kappaletta albumille, koska se teki heidän olonsa epämukavaksi. Amos oli kuitenkin sitä mieltä, että kappaleen kuuluikin herättää tunteita.
Julkaisu

”Me and a Gun” julkaistiin singlenä CD:llä ja vinyylillä 21. lokakuuta 1991. Se on ensimmäinen single Amosin ensimmäiseltä sooloalbumilta Little Earthquakes, joka ilmestyi tammikuussa 1992.
Vaikka singlen nimi oli ”Me and a Gun”, CD- ja vinyylilevyillä oli ensimmäisenä kappale ”Silent All These Years”. Radioasemat alkoivat soittaa tätä kappaletta.  Levy-yhtiö julkaisi marraskuussa singlen samalla kansikuvalla nimellä ”Silent All These Years”.
”Me and a Gun” -kappaleesta on julkaistu useita liveversioita. Livealbumilla Legs and Boots: Chicago, IL - November 6, 2007 on versio, jolla Amos esittää kappaleen poikkeuksellisesti yhtyeensä kanssa eikä a cappella.
Vaikutus

Tori Amos on kertonut, että monet ihmiset alkoivat jakaa hänelle omia kokemuksiaan kuultuaan kappaleen. Kappaleen saama vastaanotto vaikutti siihen, että hän alkoi alkoi puhua laajemmin seksuaalista väkivaltaa puolesta. Amos on ollut mukana seksuaalisen väkivallan uhreja auttavan järjestön Rape, Abuse and Incest National Network (RAINN) toiminnassa mukana vuodesta 1994 asti. Hän oli järjestön ensimmäinen julkinen edustaja.
Kappale on myös auttanut purkamaan haitallisia raiskaukseen liittyviä myyttejä, kuten että uhri on vastuussa tapahtuneesta, jos hän on pukeutunut liian paljastavasti. Vuonna 2009 julkaistussa tutkimuksessa Amosin musiikkia kuunnelleet uskoivat haitallisiin myytteihin vähemmän kuin muut.
Laulaja Amanda Palmer esitti kappaleesta coverin livenä vuonna 2009. Hän esitti kappaleen a cappella kuten alkuperäisellä levytyksellä.
Singlen kappaleet

Kaikki kappaleet säv. ja san. Tori Amos.
| Me and a Gun |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Silent All These Years | 4.11 |  |  |  |  |  |  |  |
| 2. | Upside Down | 4.22 |  |  |  |  |  |  |  |
| 3. | Me and a Gun | 3.42 |  |  |  |  |  |  |  |
| 4. | Thoughts | 2.26 |  |  |  |  |  |  |  |
Aiheesta muualla

Me and a Gun (2015 Remaster)
Me and a Gun -single Discogs-sivustolla
Mobiilikortti

Mobiilikortti on kanta-asiakaskortin tai jäsenkortin korvaava ohjelma matkapuhelimessa.
Mobiilikortissa on pääsääntöisesti kaikki sama informaatio kuin vastaavassa muovikortissa. Magneettiraita on korvattu 2D-viivakoodilla, jota kassajärjestelmät ja viivakoodinlukijat osaavat lukea. Korttisovelluksen käyttäjä voi saada myös sähköisiä mainoksia puhelimeensa.
Maailmalla toimivat mm. Foursquare, Cardmobili, Loopt ja Shopkick sekä Motorola Mobile Loyalty-korttisovellus; Suomessa markkinoista kilpailevat Cardu, Intellipocket ja Mobiilikortti.
Aiheesta muualla

Intellipocket: Mobiili kanta-asiakaskortti korvaa muoviset kortit (Arkistoitu – Internet Archive)
Messene (täsmennyssivu)

Messene (m.kreik. Μεσσήνη, Messēnē) voi viitata seuraaviin:
Messene, antiikin aikainen kaupunki Messeniassa Kreikassa
Messíni, nykyinen kaupunki ja kunta Messenian alueyksikössä Peloponnesoksen alueella Kreikassa
Messene, aiemmin Zankle, antiikin aikainen kaupunki Sikeliassa eli Sisiliassa
Messina, nykyinen kaupunki Sisiliassa Italiassa
Messene, kreikkalaisen mytologian hahmo.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Messene”, voi hakea sivunnimihaulla, laajalla sivunnimihaulla tai tekstihaulla.
Mesisilkkiyrtti

| Mesisilkkiyrtti |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Gentianales
Heimo::  Oleanterikasvit Apocynaceae
Alaheimo::  Asclepiadoideae
Suku::  Silkkiyrtit Asclepias
Laji::  syriaca
Kaksiosainen nimi
 Asclepias syriaca  L. 
Katso myös
   Mesisilkkiyrtti Wikispeciesissä   Mesisilkkiyrtti Commonsissa 
Infobox OKNimi-testi OK: 
Mesisilkkiyrtti (Asclepias syriaca) on oleanterikasvien (Apocynaceae) heimoon kuuluva kasvi.
Mesisilkkiyrtti kasvaa 60–90 cm korkeaksi. Lehdet ovat noin 20 cm pitkät, kapeat, teräväkärkiset, keskivihreät. Varsista ja lehdistä irtoaa valkoista maitiaisnestettä, jos ne murtuvat. Mesisilkkiyrtti kukkii kesäkuusta elokuuhun. Kukat ovat vaaleanpunertavat, tuoksuvat, ja ne roikkuvat terttuina hiukan alaviistoon.
Mesisilkkiyrtti on kotoisin Pohjois-Amerikan itäosasta. Se kasvaa joutomailla, tienvarsilla, harvoissa metsissä ja pellonpientareilla.
Aiheesta muualla

ITIS: Asclepias syriaca (englanniksi)
United States Department of Agriculture (USDA): Asclepias syriaca (englanniksi)
Dr. Duke's Phytochemical and Ethnobotanical Databases: Asclepias syriaca (Arkistoitu – Internet Archive) (englanniksi)
Milestones (yhtye)

Milestones oli itävaltalainen yhtye, joka oli toiminnassa vuosina 1968–1975. Yhtyeen muodostivat alun perin Beatrix Neundlinger, Günter Grosslercher, Robert Unterweger ja Rudi Tinsobin. Yhtye julkaisi ensimmäisen, nimeään kantaneen albuminsa vuonna 1970. Vuonna 1972 Unterweger ja Tinsobin jättivät yhtyeen ja heidät korvasivat Norbert Niedermeyer ja Christian Kolonovits. Tällä kokoonpanolla yhtye edusti Itävaltaa Eurovision laulukilpailussa 1972 kappaleella "Falter im Wind" ja sijoittui kilpailussa viidenneksi.
Discografia > Singlet

"Einmal" (1969)
"An diesem Freitag" (1970)
"Paul" (1971)
"20 Uhr 02" (1971)
"Falter im Wind" (1972)
"Apfelbaum" (1973)
"Schade" (1974)
Discografia > Albumit

Milestones (1970)
Emigration (1973)
Metatieto

Metatieto (metadata, liitännäistieto, kuvailutieto) on tietoa tiedosta eli kuvailevaa ja määrittävää tietoa jostakin tietovarannosta tai sisältöyksiköstä. Esimerkiksi tyypillistä metatietoa ovat CD-levyn tiedot (levyn nimi, esittäjä, säveltäjä, päivämäärä) tai tekstidokumentin tiedot (viimeksi tallennettu, omistaja, versio, sijainti, julkaisupäivämäärä jne.).
Liitännäistietojen kehittämisellä pyritään tehostamaan tietovarannon käyttöä, koska ne voivat helpottaa tietojärjestelmien välisiä tiedonsiirtoja ja eri paikoissa olevien sisältöjen yhdistämistä. Täten laadukkaat metatiedot voivat myös parantaa informaation löydettävyyttä niin, että hakukoneet pystyvät etsimään tietoa tarkemmin ja monipuolisemmin.
Metatiedon merkitys on kasvanut World Wide Webin myötä.[lähde? ] Liitännäistiedon merkitys esimerkiksi tiedon automaattisessa järjestelyssä on olennainen, sillä niitä parantamalla pystytään kehittämään monia asioita, esimerkiksi versionhallintaa, prosessien toimintaa, asiankäsittelyä tai tietojen arkistointia. Liitännäistietoa voi olla tallennettuna myös jostain tiedosta, jota ei enää ole olemassa.